CELEX: 32007D0072
Language: hu
Date: 2006-12-20 00:00:00
Title: A Bizottság határozata ( 2006. december 20. ) egyes állami támogatásra vonatkozó határozatok meghosszabbításáról (az értesítés a C(2006) 6927. számú dokumentummal történt) (EGT vonatkozású szöveg)

6.2.2007   
            
            
               HU
            
            
               Az Európai Unió Hivatalos Lapja
            
            
               L 32/180
            
         
      A BIZOTTSÁG HATÁROZATA
   
   2006. december 20.
   egyes állami támogatásra vonatkozó határozatok meghosszabbításáról
   (az értesítés a C(2006) 6927. számú dokumentummal történt)
   (EGT vonatkozású szöveg)
   (2007/72/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 87. és 88. cikkére,
   mivel:
   
               (1)
            
            
               Az EK-Szerződés 87. és 88. cikkének a foglalkoztatásra nyújtott állami támogatásra történő alkalmazásáról szóló, 2002. december 5-i 2204/2002/EK bizottsági rendelet (1), az EK-Szerződés 87. és 88. cikkének a kis- és középvállalkozásoknak nyújtott állami támogatásokra történő alkalmazásáról szóló, 2001. január 12-i 70/2001/EK bizottsági rendelet (2), valamint az EK-Szerződés 87. és 88. cikkének a képzési támogatásokra való alkalmazásáról szóló, 2001. január 12-i 68/2001/EK bizottsági rendelet (3) hatályát a 2204/2002/EK, 70/2001/EK és 68/2001/EK rendeletek módosításáról szóló, 2006. december 20-i 1976/2006/EK bizottsági rendelet (4)2008. június 30-ig meghosszabbította.
            
         
               (2)
            
            
               A felesleges adminisztratív munka elkerülése, valamint a jogbiztonság garantálása érdekében helyénvaló az e kiterjesztő rendelet tárgyát képező mentességi rendeletek alapján bejelentett támogatási rendszerek jóváhagyásáról szóló bizottsági határozatok hatályát kiterjeszteni.
            
         ELFOGADTA EZT A HATÁROZATOT:
   1. cikk
   A 2007–2013 közötti időszakra vonatkozó nemzeti regionális támogatásokról szóló, 2006. március 4-i iránymutatás (5) 107. pontja 3. francia bekezdésében rögzített megfelelő intézkedések sérelme nélkül, és valamennyi tagállam egyetértése mellett az e határozat hatálybalépése előtt a 2204/2002/EK, 70/2001/EK vagy 68/2001/EK rendelet alapján állami támogatási rendszerek jóváhagyásáról szóló bizottsági határozatok hatálya 2008. június 30-áig meghosszabbításra kerül.
   2. cikk
   E határozat címzettjei a tagállamok.
   A határozat 2007. január 1-jétől alkalmazandó.
   
      Kelt Brüsszelben, 2006. december 20-án.
      
         
            a Bizottság részéről
         
         Neelie KROES
         
         
            a Bizottság tagja
         
      
   
   
      (1)  HL L 337., 2002.12.13., 3. o. Az 1040/2006/EK rendelettel (HL L 187., 2006.7.8., 8. o.) módosított rendelet.
   
      (2)  HL L 10., 2001.1.13., 33. o. Az 1040/2006/EK rendelettel (HL L 187., 2006.7.8., 8. o.) módosított rendelet.
   
      (3)  HL L 10., 2001.1.13., 20. o. Az 1040/2006/EK rendelettel (HL L 187., 2006.7.8., 8. o.) módosított rendelet.
   
      (4)  HL L 368., 2006.12.23., 85. o.
   
   
      (5)  HL C 54., 2006.3.4., 13. o.